

Qendra Kinematografike e Kosovës, në bazë të nenit 14 të Ligjit Nr. 08/L-202

për Kinematografinë dhe Rregullores (MKRS) Nr. 02/2023 për konkurset dhe mbështetjen financiare të veprave filmike dhe audio-vizuale shpall:

**KONKURS PËR FILM TË METRAZHIT TË GJATË – ARTISTIK (mbi 60 minuta)**

**Ref. Nr. QKK 11/2025**

Të drejtë pjesëmarrjeje nё konkurs kanë të gjithë personat juridik, vendas ose të huaj, të regjistruar në Kosovë si subjekt biznesi për prodhimin e filmit dhe paraprakisht të regjistruar në QKK dhe që i plotësojnë kushtet e kërkuara me këtë konkurs.

 **I.** **Aplikimi bëhet online nё linkun** [**www.qkk-rks.com**](http://www.qkk-rks.com)

**Të gjitha dokumentet e kërkuara më poshtë të bashkangjiten me një file të emërtuar:**

**DOSSIER\_QKK\_EMRIPROJEKTIT**

**(Kujdes limiti për këtë file është 8 MB)**

1. Sinopsis (në gjuhën zyrtare dhe angleze);
2. Tritment (në gjuhën zyrtare dhe angleze);
3. Konceptin regjisorial;
4. Pitch Deck ose Moodboard (materiale vizuale që përshkruajnë stilin, tonin dhe ndjesinë e filmit) opsionale, por e rekomanduar (në gjuhën zyrtare dhe angleze);
5. Strategjia e distribucionit: Planifikimi për shfaqjen kombëtare dhe ndërkombëtare, përfshirë pjesëmarrjen në festivale, shfaqjet në TV dhe platforma tjera etj.
6. Biografi e shkurtër (Regjisorit, Producentit, Skenaristit, etj.) (në gjuhën zyrtare dhe angleze);
7. Linqet e filmave të mëhershëm të regjisorëve dhe producentëve:
* Dy filma të metrazhit të shkurtër apo një film të metrazhit të gjatë të regjisorit;
* Dy filma të metrazhit të shkurtër apo një film të metrazhit të gjatë tё producentit.
* **DOKUMENTE TË TJERA**
1. Skenar (në gjuhën zyrtare dhe angleze);
2. CV-të e autorëve kryesorë (Regjisorit, Producentit, Skenaristit, etj);
3. Certifikatën e regjistrimit të shtëpisë filmike në QKK;
4. Deklaratën e producentit/shtëpisë filmike për të drejtat autoriale të skenarit ose kontratën mes producentit dhe skenaristit ku qartesohet e drejta autoriale.
5. Buxhetin e detajuar të projektit;
6. Dëshminë e pagesës së tarifës së aplikimit prej 100 € (njëqind euro);
7. Dokumente të tjera relevante.

**II. KUFIZIMET NË PJESËMARRJE**

1. Shtëpitë filmike që janë me vonesë në zbatimin e kontratës me QKK-në për projektet e fituara më parë, nuk kanë të drejtë pjesëmarrjeje.
2. Shtëpitë filmike nuk kanë të drejtë konkurimi me më shumë se tri projekte brenda konkursit.
3. Projektet që kanë filluar me xhirime nuk mund të aplikojnë në konkurs.
4. Filmat televiziv të metrazheve dhe zhanreve të ndryshme nuk kanë të drejtë pjesëmarrje/aplikimi.
5. Projektet që janë refuzuar tri herë nuk kanë të drejtë pjesemarrjeje.

**Vërejtje** –

1. Referuar Ligjit për parandalimin e konfliktit të interesit: punëtorët e Ministrisë së Kulturës, Rinisë dhe Sportit dhe institucioneve vartëse të saj, nuk kanë të drejtë aplikimi në Konkurs.

2. Mbështetja e projekteve filmike kushtëzohet nga ndarja e mjaftueshme e buxhetit për vitet fiskale vijuese sipas Ligjit për Ndarjet Vjetore Buxhetore dhe/apo për ndonjë shkak tjetër të identifikueshëm ligjor.

Konkursi do të jetë i hapur nga data **22.05.2025 deri më 25.06.2025 në orën 23:59.**

Mënyra e pagesës së aplikimit:

**Fletëpagesa merret në zyret e QKK-së.**